Fandroana

Fandroana [fandr'uuana] (malagassi keeles 'kümblus') oli merinade (Madagaskari keskosa) kunagine kümbluspüha.

Pärimus omistab selle kasutuselevõtu 16. sajandi kuningale Ralambole, kuid võrdlus merinade Kagu-Aasia (Indoneesia) sugulasrahvaste kommetega näitab, et tegu on iidse vetepüha põlistamisega. 

Fandroana kestis umbes nädala ning hõlmas ka uusaastapüha. 

Kaua peeti seda kuuaasta esimese kuu asaramanitra ehk alahamady alguses. Alates 1884. aastast oli fandroana kulminatsioon 22. novembril, mis on ühtlasi kuninganna Ranavalona III sünni- ja trooniletõusu aastapäev. Fandroana oli siis ühtlasi Merina kuningriigi rahvuspüha. 

Kui kuningriik 1897. aastal kaotati, nihutasid Prantsuse koloniaalvõimud fandroana 14. juulile, mis on Prantsusmaa rahvuspüha (Bastille vallutamise aastapäev). 

Alates 1990. aastate keskpaigast on fandroana on hakanud tagasi tulema alahamadibe püha ajale. 

Kategooria:Madagaskar